“สธ.” พบผู้ติดเชื้อ “โควิด-19 เพิ่มอีก 5 เผยพฤติกรรมดื่มกินร่วมกัน! ดันยอดป่วยสะสม 75 ราย
“กระทรวงสาธารณสุข” แถลงไทยพบผู้ติดเชื้อ “โควิด-19 เพิ่มอีก 5 เผยพฤติกรรมดื่มกินร่วมกัน! ดันยอดป่วยสะสม 75 ราย
“กระทรวงสาธารณสุข” แถลงไทยพบผู้ติดเชื้อ “โควิด-19 เพิ่มอีก 5 เผยพฤติกรรมดื่มกินร่วมกัน! ดันยอดป่วยสะสม 75 ราย
13 มี.ค. 2563

นพ.สุขุม กาญจนพิมาย ปลัดกระทรวงสาธารณสุข (สธ.) แถลงความคืบหน้าสถานการณ์การแพร่ระบาดไวรัสโคโรนาสายพันธุ์ใหม่ 2019 (โควิด-19) ในประเทศ ประจำวันที่ 13 มี.ค.63 โดยระบุ พบผู้ป่วยติดเชื้อไวรัสโควิด-19 เพิ่มขึ้นอีก 5 ราย เป็นคนไทยทั้งหมด ซึ่งเป็นการติดเชื้อในลักษณะกลุ่มก้อน จากการรับประทานอาหารและดื่มสังสรรค์ร่วมกัน
กลุ่มแรก เป็นผู้ป่วย 2 รายใหม่ ติดเชื้อจากผู้ป่วย 11 รายที่ได้มีการดื่มกินร่วมกัน ซึ่งมีการแถลงยืนยันไปเมื่อวาน (12 มี.ค.) ส่วนกลุ่มสอง ผู้ป่วยอีก 3 ราย ติดเชื้อจากผู้ป่วยรายที่ 57 ที่เดินทางกลับมาจากการไปเสริมความงามที่เกาหลีใต้ โดยได้รับเชื้อจากการร่วมรับประทานอาหาร และสังสรรค์ร่วมกัน
ทั้งนี้ ส่งผลให้ยอดผู้ติดเชื้อยืนยันสะสมในประเทศอยู่ที่ 75 ราย รักษาตัวในโรงพยาบาล 39 ราย กลับบ้านได้แล้ว 35 ราย และเสียชีวิต 1 ราย